Concerto Copenhagen
Concerto Copenhagen, CoCo, dansk instrumentalensemble, grundlagt i 1991 af blokfløjtenisten Nikolaj de Fine Licht (f. 1958). 
Ensemblet har specialiseret sig i opførelse af musik fra 1600-, 1700- og 1800-t., spillet på historiske instrumenter. 
Cembalisten Lars Ulrik Mortensen har siden 1999 været kunstnerisk leder af orkestret, der har vundet international anerkendelse gennem indspilninger og koncertopførelser i ind- og udland.